section_heading: Kvalifikacije
paragraph_text: U drugoj kvalifikacijskoj rundi Red Bull, Mercedes i Ferrari su izašli na ultrasoft gumama, dok se Force India se odlučila za supersoft gume, najtvrđu dostupnu komponentu guma taj vikend. Verstappen je još jednom bio najbrži, s četiri tisućinke ispred Hamiltona. U drugom pokušaju vozači Force Indije su koristili ultrasoft komponentu guma. Alonso i Esteban Ocon su popravili svoja vremena, ali nedovoljno za prolazak u završnu kvalifikacijsku rundu. Osim njih još su ispali Oconov momčadski kolega Sergio Pérez i dva vozača Toro Rossa, Brendon Hartley i Gasly koji nije ni postavio vrijeme u drugoj kvalifikacijskoj rundi jer je svakako startao kao posljednji u utrci zbog promjene elemenata pogonske jedinice.